Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: évi XCI. törvény, sem a hulladékgazdálkodásról szóló 2000. évi XLIII. törvény nem teszi lehetõvé a helyi önkormányzatnak,
Paragraph Index: 596

évi XCI. törvény, sem a hulladékgazdálkodásról szóló 2000. évi XLIII. törvény nem teszi lehetõvé a helyi önkormányzatnak, hogy rendeletben egy jogi személyiséggel rendelkezõ gazdálkodó szervezetet hatalmazzon fel arra, hogy az adóazonosító jelet kezelje. A köztartozás adók módjára történõ behajtása az önkormányzati adóhatóság feladata, õ rendelkezik a magánszemélyek azonosításához és díjhátralékának behajtásához szükséges személyes adatokkal. Az adatvédelmi törvényben megfogalmazott célhozkötöttség és adatminõség elvét sérti az, hogy a rendelet 2. számú melléklete az ingatlantulajdonos házastársának/élettársának személyes adatai kezelésére is felhatalmazza a gazdálkodó szervezetet. A hulladékkezelési közszolgáltatás igénybevételéért az ingatlantulajdonost, mint szerzõdõ felet terheli a díjhátralék megfizetése. A házastárs/élettárs nem minden esetben tulajdonostárs is, így az adatalanyok köre pontatlanul behatárolt. A hulladékgazdálkodási törvény, a Polgári Törvénykönyv felelõsségi, helytállási és az Avtv. célhozkötött adatkezelésre vonatkozó szabályai szerint csak a tulajdonostársak egyértelmû azonosításához feltétlenül szükséges személyes adatainak kezelésére adható a rendeletben felhatalmazás. A biztos mindezek alapján felszólította Miskolc Megyei Jogú Város Önkormányzata jegyzõjét, hogy állásfoglalásának megfelelõen módosítsák a rendeletet, a jogellenesen kezelt adatokat pedig töröltesse az adatkezelõvel. A jegyzõ egyetértve a biztos állásfoglalásával megtette a szükséges intézkedéseket. (219/A/2002) Az egyik panaszos azt sérelmezte, hogy a közte és a polgármesteri hivatal között folyó perben személyi nyilvántartó lapját a jegyzõ a polgármesteri hivatal képviseletét ellátó ügyvéd részére továbbította, aki azt az alperesi ellenkérelemhez csatolta. Az adatvédelmi biztos megállapította, hogy a hivatal megsértette a panaszos személyes adatai védelméhez fûzõdõ jogát. A

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes